
Vetésváltás és tápanyagellátás vizsgálata kukoricánál Csernozjom talajon tartamkísérletben

A kukorica termesztés technológiájában meghatározó agrotechnikai elem a vetésváltás és a tápanyag ellátás. Ennek a két agrotechnikai elemnek a kukorica termésére gyakorolt hatását jelentős mértékben módosítja a tenyészév időjárása. A klímaváltozás miatt, az elmúlt 10 év során közel 50%-al emelkedett a termésingadozások nagysága Magyarországon. Tartam kísérletben csernozjom talajon vizsgáltuk a kukorica termésmennyiségét eltérő évjáratokban. Különböző vetésváltási rendszerekben (mono-bi-trikultúrában) növekvő adagú műtrágya dózisok mellett. Megállapítottuk, hogy különösen fontos az adott tenyészév vízellátása (csapadék és annak az eloszlása) a vetésváltás és a műtrágyák érvényesülése szempontjából. Kedvező vízellátottságú években csökkentek a vetésváltási változatok közötti különbségek és a kijuttatott műtrágya, valamint a csernozjom talaj tápanyag készlete kedvezőbben hasznosult. Vizsgálati eredményeink szerint kedvezőtlen évjáratokban a vetésváltások között markáns különbségeket tapasztaltunk. Megállapítottuk, hogy a jó víz ellátottságú években a kukorica termésszintje 3-7 t/ha haladja meg az aszályos évjáratban kapott terméseredményeket vetésváltástól és a tápanyag ellátottságtól függően.
Az OTDK-n történő részvételt a "TÁMOP-4.2.2/B-10/1-2010-0024. A Debreceni Egyetem tudományos képzési műhelyeinek támogatása" pályázat támogatta.



